Mustafa Peštalić

Mustafa Peštalić (rođen 28. marta 1963.) je bosanski fudbalski trener i bivši golman koji je igrao za nekoliko klubova u Jugoslaviji, Portugalu i Hong Kongu.

 Igračka karijera 

 Klubovi 
Rođen u Brčkom, u SR BiH, koja je bila dio Jugoslavije, počeo je trenirati fudbal u lokalnom klubu, FK Lokomotivi iz Brčkog, prije nego je 1982. ostvario transfer u FK Vojvodinu, koja se takmičila u prvoj ligi Jugoslavije, gdje je u dvije sezone upisao samo 5 ligaških nastupa, nakon čega se odlučuje pridružiti subotičkom drugoligašu, FK Spartak, gdje je postao standardan prvotimac. Nakon 2 sezone u Subotici, igrao je još 2 sezone u istoj ligi, ovaj put za HNK Šibenik, nakon čega se 1988. pridružio Slobodi iz Tuzle, čime se vratio u vrh jugoslovenskog fudbala. Nakon dvije sezone u Tuzli, igrao je za mostarski Velež, prije nego je napustio Jugoslaviju 1991. godine.Knjiga: "Rođeni - Prvoligaške generacije 1952–1991" by Zoran Mrđenović, str. 38.

Na ljeto 1991, pridružio se portugalskom klubu C.F. Estrela de Amadora, a narednih šest godina igrao je u Portugalu za S.C. Campomaiorense, C.F. União de Lamas i A.D. Camacha. Portugal je napustio 1997. godine, kad se pridružio ekipi Sing Tao SC, klubu koji je igrao u prvoj diviziji Hong Konga, gdje je ostao sve do 1999. godine, kada je klub ugašen.

 Trenerska karijera 
Nakon završetka igračke karijere, postao je trener. Do februara 2012. bio je trener golmana u subotičkom Spartaku u Srpskoj SuperLigi. Kasnije je postao sportski direktor NK Zvijezda Gradačac, kluba koji se te godine i zadnji put takmičio u Premijer ligi Bosne i Hercegovine. Tu funkciju obavljao je do aprila 2014.

 Reference 

Kategorija:U začetku, Sport

Kategorija:Rođeni 1963.
Kategorija:Živi ljudi
Kategorija:Biografije, Brčko
Kategorija:Bosanskohercegovački nogometaši
Kategorija:Bosanskohercegovački sportisti 20. vijeka
Kategorija:Nogometaši Veleža
Kategorija:Nogometaši Slobode (Tuzla)
Kategorija:Nogometaši HNK Šibenik
Kategorija:Nogometaši Vojvodine